蔡康年

蔡康年係香港無綫電視藝人，以前做過香港電台、新城電台及香港商業電台節目主持同演員，結咗婚，中學讀聖保羅書院。

蔡康年喺唔少劇集入面演過醫生角色，響2011年有三套佢有份拍嘅劇都係做精神科醫生。

演出

電視劇

綜藝節目 
 2013年：演嘢
 2017年：最緊要好玩
 2017年：馬家開飯

感情生活 
蔡康年曾經同前香港電台DJ陳嘉熙同藝人施念慈拍拖。

佢喺1998年同施念慈交往期間，毒打對方，之後施念慈開記招交代事件。最後二人喺第二年7月分手。

爭議 
蔡康年係電台節目主持出身，近年不時為無綫嘅財經同大型節目做主持。不過，佢嘅表現就有幾次備受批評。

其中，喺《萬千星輝頒獎典禮2017》嗰陣，佢就接二連三講錯藝員名同劇名，被指表現相當唔專業，網民都紛紛留言鬧爆蔡康年，仲話唔明佢點解可以錯得咁離譜。例如，佢當晚將《親親我好媽》讀錯做《親親我媽媽》，又將龔嘉欣讀咗做鍾嘉欣。當阮兆祥同呂慧儀出場嘅時候，蔡康年竟然讀咗《學是學非》各個主持人嘅名。當時有內地媒體甚至形容，蔡康年咁樣係『災難級翻車』。

喺2019年12月，邱芷微曾經喺社交媒體，話自己喺一次司儀工作入面遇到不愉快事件，除咗被拍檔搶稿讀之外，喺獻唱環節中被對方夾硬開咪合唱，甚至喺工作中有人展示個人主義唔跟稿讀，又唔尊重幕後工作人員，令佢覺得好唔開心，之後有人翻查紀錄，發現矛頭直指蔡康年。

去到2021年，喺曾志偉接任無綫副總經理負責綜藝同資訊娛樂節目之後，曾志偉成功幫無綫同三大唱片公司破冰，之後進行喺2月24號聯手舉行《音樂永續 樂壇共享》記者會。蔡康年擔任記者會主持，但當去到曾志偉發言嘅時候，佢就指住蔡康年批評佢表現，話佢唔應該帶稿。

政治立場 
佢政治上係親中派嘅支持者，曾經為親中派嘅鄭泳舜助選，亦有仇視西方社會傾向。就反修例運動，佢曾經多次喺社交媒體話運動係黑暴，話佢哋係「例行公事」嘅大型示威，又諷刺英國推出支援香港人嘅BNO Visa計劃，話咁樣令啲人走咗，令香港回復安全，又叫啲人去咗英國唔好返嚟。另外，喺2021年12月，佢因應沙士病毒2型Omicron變種，喺社交媒體發表言論揶揄病毒變種名稱係叫做「歐美窮」。

香港廣播節目主持
無綫電視男藝員
前有線電視男藝員
康年